Document ID: /roh_data/filtered/fineweb-2-filterrobots_roh.jsonl.gz/54068

Insatge tranter abunament general e quel da mesa-taxa duai il nov abunament «mesa-taxa PLUS» esser. L'Alliance Swisspass ha annunzià quel per l'entschatta dal nov urari mez december.
L'abunament duai esser per persunas che dovran savens l'abunament da mesa-taxa, e veglian nizzegiar il traffic public flexiblamain. Per l'abunament pajan ellas ina contribuziun, e survegnan percunter in bonus, ch'ellas pon dar ora per bigliets ed autras purschidas.
Cun quai veglia la branscha s'adattar als giavischs da la clientella, tenor Alliance Swisspass. Tickets singuls sajan vegnids pli populars ils davos onns, perquai ch'il diever dal traffic public vegnia pli flexibel ed irregular.